**שנת שירות שותפה- דף מידע להורים ולמתמיינים.ות**

תנועת הצופים דוגלת במתן הזדמנות שווה לכל חניכיה לצאת לשנת השירות. כחלק בלתי נפרד מתהליך זה, אנו שואפים לקיים את הרעיון הערכי של "צופים לכל" בקומונות ובמגוון האנושי המרכיב אותן. על כן מסלול 'קומונות שותפות' הינן קומונות בהן משתלבים/ות חברי ש"ש עם ובלי מגבלה, המוציאים לפועל את המשימה של הגרעין ביישוב/שכונה בה הם משובצים ויקיימו חיי קומונה משותפים.

חשוב להכיר את העובדה כי מסלול זה אינו נפרד מש"ש של תנועת הצופים. השמיניסטים/ות שיתקבלו לש"ש זו ישתבצו לקומונות ברחבי הארץ, בה כלל חברי הקומונה הצהירו כי הם מעוניינים/ות להיות בקומונה שותפה. הייחוד של התהליך המכין ושנת השירות עצמה במסלול זה היא שהיא מותאמת יותר לצרכי החניך/ה, בליווי צמוד יותר של רכז/ת הגשמה ורכז/ת צופים לכל בהנהגה, אשר מנסה לייצר קרקע מתאימה שתיתן את המענה לצרכים של כלל חברי הקומונה, על מנת להצליח במשימה המשותפת ולקיים חיי קומונה טובים ופורים.

שנת השירות בצופים מיועדת לשמיניסט/ית שמעוניינים להמשיך ולהגשים את ערכי התנועה ולעשות עבודה משמעותית עבור הקהילה גם לאחר סיום שנת י"ב, ומוכנים/ות להתנסות בחיים עצמאיים יחד עם קבוצת צעירים/ות בני/ות גילם/ן.

על מנת שנצליח כמה שיותר בנתיבי ההשתלבות השונים ישנם כמה תנאי בסיס אשר חייבים להתקיים, ואותם אנו שואפים לבחון לאורך תהליך המיון:

1. **יכולת סנגור עצמי-** האם החניכ/ה משתפ/ת ויודע/ת לדבר על הצרכים, הקשיים, המגבלות, היכולות והחוזקות. נרצה לבחון האם הוא/היא משתפ/ת את חברי הקבוצה\מדריכה\מבוגר אחר בצרכיו/ה בכדי להצליח.
2. **אינטראקציות חברתיות-** נרצה לבדוק את התנהלותו/ה של החניך/ה בקבוצה בתחום האינטראקציות והתקשורת. האם החניך/ה מצליח/ה להתנהל בקבוצה, משתלב/ת בתקשורת הקבוצתית והבין אישית המתקיימת במהלך היחידות ובזמן החופשי.
3. **תרומה לשנת שירות -** מטרת היציאה לשנת שירות הינה תרומה לקהילה ולמשימה המוגדרת, וגם כאן נרצה לבחון האם החניך/ה יכול/ה לתרום במהלך השנת שירות, ננסה להבין מה הערך המוסף אשר מביא/ה עמו/ה ומה היכולות המייחדות אותו/ה. כמו כן נשאף לדעת מדוע הוא מעוניין/ת לצאת לשנת שירות, האם מחובר/ת ערכית לתנועה ולתהליך ההגשמה במידת הניתן. כמו כן, נרצה לדעת מה התפקידים שביצע/ה בשבט ומה הניסיון שמביא/ה עימה.

**תהליך המיון ונקודות ציון חשובות:**

* + אירוע חשיפה- היכרות עם גרעיני שנת השרות בתנועה
	+ חתימה ראשונית באתר ומילוי שאלון להגשת מועמדות- הבעת הרצון לצאת לתהליך מיון לשנת שירות.
	+ פגישה עם רכזת צופים לכל של ההנהגה- שיחה ראשונית והסבר על שנת שירות ועל המסלול
	+ שיחה עם הורים ועם נציגות מטעם התנועה – הסבר על המסלול של קומונות שותפות וכן קבלת מידע על התאמות שצריכות להיות
	+ שליחת חוו"ד חיצוני- מעו"ס\מחנכת\ יועצת\ כל דמות טיפולית רלוונטית אחרת
	+ ראיון אישי בהנהגה
	+ סמינר מיון תנועתי – סמינר של יומיים
	+ קבלת החלטה האם החניכ.ה עובר/ת את שלב המיון ומתאים לש"ש או לא, ויידוע החניכ.ה.
	+ תהליך קליטה- במידה והחניכ.ה מתקבל.ת לשנת שירות מתחיל תהליך קליטה שעשוי להשתנות בהתאם לצורך. בבסיסו הוא כולל שני סמינרי גרעין, היכרות עם חברי.ות הקומונה, שיחות אישיות וחפיפה עם הקומונה המסיימת.

\* במידה והחניכ.ה מתקבל לשנת שירות, מתקיים תהליך של בניית המשימה, הלו"ז השבועי של החניכ.ה, תפקידים שתבצע וכו'. כלל ההחלטות יתבצעו בשיתוף מלא של החניכ.ה ובהתאם לצרכי המסגרת.

\*חשוב לציין שהמועמד.ת מתמיין ככלל המתמיינים ובאותו תהליך מיון, ובמידת הצורך מתבצעות ההתאמות הנדרשות וכמו כן הכנה לקראת המיונים.